แฟนหยุดกินยาคุม1เดือนคือเดือนที่แล้ว พึ่งกลับมากินยาคุมเดือนนี้กินไป8เม็ดก่อนมีเพศสัมพันธ์ ของyasminจะท้องมั้ยครับ พอดีว่าได้มีเพศสัมพันธ์กับแฟนวันที่13มีนาก็กินถูกต้องตามปกติมาจนวันนี้(ไม่ได้กินในช่วง 1-5วันของประจำเดือน) แฟนกินยาคุมเม็ดแรกวันที่2มีนา แล้วถ้าผมไม่หลั่งบวกกับแฟนกินยาคุมไป8เม็ด โอกาสท้องสูงมั้ยครับ พอดีว่าเมื่อวานแฟนกินยาคุมครบ21เม็ดแล้ววันนี้ปกติวันที่25ประจำเดือนจะมาแต่อาจจะสุ่มช่วงเวลาเพราะบางครั้งก็มาตอนเช้าบางครั้งก็มาตอนค่ำ ผมเลยมาถามเพื่อความแน่ใจ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยถ้าได้กินทุกวันจนหมดแผง โอกาสตั้งครรภ์มีได้น้อยกว่า 1% กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมานั้น โอกาสตั้งครรภ์จึงมีน้อย ถ้าแฟนได้เริ่มกินยาคุมติดต่อกันมา 8 เม็ดก่อนจะมีเพศสัมพันธ์ และหลังจากนั้นก็ได้กินยาคุมแผงนั้นจนหมด ถ้ายังไม่แน่ใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ